2020. gada 6. oktobrī Rīkojums Nr. 583

Rīgā (prot. Nr. 59 10. §)

**Par Rīgas konferencei un citu pasākumu organizēšanai piešķirtā finansējuma izmantošanu**

1. Atbalstīt izdevumu segšanu no Ārlietu ministrijas budžeta programmā 97.00.00 "Nozaru vadība un politikas plānošana" Rīgas konferences un citu pasākumu organizēšanai apstiprinātā finansējuma un piešķirt līdzfinansējumu Latvijas Transatlantiskajai organizācijai 70 000 *euro* apmērā un finansējumu Latvijas Ārpolitikas institūtam 9 000 *euro* apmērā*.*

2. Ārlietu ministrijai sagatavot un noslēgt:

2.1. līgumu ar Latvijas Transatlantisko organizāciju par līdzfinansējuma piešķiršanu 70 000 *euro* apmērā. Līgumā noteikt šā rīkojuma 1. punktā norādīto finanšu līdzekļu izmantošanas mērķi un paredzēt to izlietojuma kontroli atbilstoši mērķim, kā arī noteikt, ka par grāmatvedības datu pareizību un finanšu līdzekļu izlietojumu atbilstoši mērķim ir atbildīga Latvijas Transatlantiskā organizācija;

2.2. pakalpojuma līgumu ar Latvijas Ārpolitikas institūtu par 9 000 *euro* piešķiršanu eseju krājuma "Rīgas konferences raksti 2020" izstrādei un publicēšanai.

Ministru prezidents A. K. Kariņš

Ārlietu ministrs E. Rinkēvičs